След поражението на Германия и подписването на Примирието, през ноември 1918 г., „Кьониг Алберт“, както и болшинството големи бойни кораби от Флота на откритото море, е интерниран от британския Кралски флот в Скапа Флоу. Корабите са разоръжени, а техните екипажи съкратени. На 21 юни 1919 г., малко преди подписването на Версайския договор командващият интернирания флот, контраадмирал Лудвиг фон Ройтер, издава заповед за потопяването на флотата, за да станат собственост на англичаните. „Кьониг Алберт“ е изваден през 1935 г. и разкомплектован за метал през 1936 г.